Al Jazeera Media Network

An Al Jazeera Media Network (AJMN;  ) iyo an sarong pribadong media conglomerate na igwa nik headquarter sa Wadi Al Sail, Doha, pinondohan nin kabtang kan gobyerno kan Qatar. Kabali sa flagship channels kan network an Al Jazeera Arabic asin Al Jazeera English, na nagtatao nin coverage kan rehiyonal asin internasyonal na bareta, kaubay an analysis, dokumentaryo, asin talk shows. Dugang pa sa saiyang mga television channels, pinalakop kan Al Jazeera an saiyang presensyang digital na may mga platporma siring kan AJ+, pig-oopresir sa mga hoben na paradalan na igwa nin mga formats asin laog na maninigo para sa pagkonsumong online. Pigbobrodkast an Al Jazeera sa labing 150 na mga nasyon asin teritoryo, asin igwa nin dakulang global na paradalan nin labing 430 milyon katawo.

Orihinal na pinangidam bilang sarong satellite TV channel na naghahatod nin baretang Arabo asin current affairs, nag-evolve iyan pasiring sa sarong multifaceted media network nasasakupan an manlaenlaen na mga platporma siring kan online, espesyalisadong television channels sa dakol na mga tataramon, asin labi pa. An operasyon kan network sa pagbabareta sa ngunyan igwa nin 70 bureaus sa bilog na kinaban na pighihiras sa pag-ultanan kan mga channel kan network asin mga operasyon, piggigibo iyan na saro sa pinakadakulang koleksyon nin bureaus sa gabos na kompanyang media sa bilog na kinaban.

Nareresibi kan AJMN pampublikong pagpondo gikan sa gobyerno kan Qatar, na naggiya sa diskusyon kun an oraganisasyon dapat na konsideraron na sarong public broadcaster or state media Sa ibong kan mga alegasyon na Qatar igwa nin editorial control sa saiyang content, pigmamantinir kan AJMN an saiyang reporting na bakong impluwensyado o pigmamando kan gobyerno kan Qatar, asin dai kaiyan pigpapabanaag an maski arin man na  opisyal na punto de vista kan gobyerno. Parating pigtatarget an network kan mga banyagang gobyerno   na pigdidiskusyon an legitimacy kan saiyang coverage. Durante kan Qatar diplomatic crisis, nagkapirang Arabong nasyon nagtalingkas na sa diplomatikong bugkos sa Qatar asin nagbubusol nin sarong blockade. Saro sa saindang kahagadan iyo an pagsarado kan Al Jazeera. An ibang media networks nagtaram na nin pagsuporta sa network.

Toltolan